נספח מס' כ-34/א' 

הצעת חוק בתי דין רבניים (קיום פסקי דין של גירושין) (תיקון מס' 5), התשס"ד-2004

הצעת חוק זו נדונה בכנסת בקריאה ראשונה ביום כ"ה בשבט התשס"ד (17 בפברואר 2004) והועברה לועדת החוקה חוק ומשפט של הכנסת.

הצעת החוק מוגשת – בצירוף הסתייגויות – לקריאה שניה ולקריאה שלישית ביום ד' בסיוון התשס"ד (24 במאי 2004).

היוזמים: חברי הכנסת גילה פינקלשטיין, ישראל אייכלר, אריה אלדד, אלי אפללו, גלעד ארדן, ענבל גבריאלי, גילה גמליאל, יחיאל חזן, יגאל יאסינוב, אילנה כהן, אליעזר כהן, אתי לבני, מרינה סולודקין, גדעון סער, איוב קרא, אברהם רביץ
הצעת חוק לקריאה שניה ולקריאה שלישית 

נספח מס' כ-34/א'
חוק בתי דין רבניים (קיום פסקי דין של גירושין) (תיקון מס' 5), התשס"ד-2004

תיקון סעיף 1 	1. 	בחוק בתי דין רבניים (קיום פסקי דין של גירושין), התשנ"ה-1995 (להלן – החוק העיקרי), בסעיף 1(א),  אחרי "בפסק דין" יבוא "או בהחלטה (בחוק זה – פסק דין)", המילים "(להלן – פסק הדין)" יימחקו, ובמקום "כמשמעותו בסעיף 3א" יבוא "בהתאם להוראות סעיף 3א".
	
תיקון סעיף 2	2. 	בסעיף 2(7) לחוק העיקרי – 
	
		(1) 	במקום פסקת משנה (ז) יבוא:
"(ז) להשתחרר שחרור על-תנאי מנשיאת יתרת תקופת המאסר לפי סעיפים 2 או 3 לחוק שחרור על-תנאי ממאסר, התשס"א-2001, למעט שחרור כאמור בשל חולניות מתמדת;";  
 	
		(2)	פסקת משנה (ט) – תימחק.
	
תיקון סעיף 3א	3.	בסעיף 3א לחוק העיקרי – 
	
		(1) 	בכותרת השוליים במקום "ביצוע" יבוא "בידוד";
	
		(2) 	בסעיף קטן (א), אחרי "להורות" יבוא "בצו הגבלה", ובמקום "חמישה ימים" יבוא "ארבעה עשר ימים וכל עוד לא קיים את פסק הדין";
	
		(3) 	במקום סעיף קטן (ב) יבוא:  	
			"(ב) 	בית הדין רשאי להורות על בידוד לפי סעיף זה לתקופות נוספות כל עוד לא קיים האדם את פסק הדין, ובלבד שבית הדין ידון בהחלטתו להורות על תקופות בידוד כאמור, לפחות אחת לתשעים ימים.";
	
		(4) 	אחרי סעיף קטן (ד) יבוא:	
			"(ה)	אדם שבית הדין הורה על החזקתו בבידוד לפי סעיפים קטנים (א) או (ב) לא יוחזק בבידוד יותר משבעה ימים ברציפות, ותהיה הפסקה של שבעה ימים בין תקופת בידוד אחת של שבעה ימים רצופים לבין כל תקופת בידוד נוספת."
	
תיקון סעיף 9 	4. 	בסעיף 9 לחוק העיקרי, במקום "השר לעניני דתות" יבוא "שר המשפטים" ובמקום "בהתייעצות עם שר המשפטים" יבוא "בהסכמת נשיא בית הדין הרבני הגדול".
	
תחולה 	5. 	הוראות סעיפים 1, 2 ו-3א לחוק העיקרי כנוסחן בחוק זה יחולו גם על פסק דין או החלטה שניתנו לפני תחילתו של חוק זה.  
	
************************************************************************************